VI. Lakatunupulatamatni xawa ixkilhpulakni Lipulatamathi, nachuná putapakgsinlaktsu pulatamat wakg ixlitilanka Xtapakgsittachixkuwit, natakgalhí li'akgskgalalata tlawan xlakata natalhualo magklhtinam xawa natakgalhí wakg takgalhín makga'anat nemá taskini xla limakua xakakapulhuwa.
Tapakgsin xla Lipulatamatni, xawa xla Lakatunupulatamatni latá nixlakán xtapakgtattapakgsit, natalakkaxtlawá la kitaxtú nemá maklakaskinkán kakapulhuwa la agkchipawalí xla takgalhín xaliskstu, xawa lata wa ama tapakgsin mapakgsiná xalakpulhkawalina natlawá piwatayá xatakgalhapalan. Ixtapalh nemá nawalikán la xatapuxokgon la katuwá makglhtinankanit, nalichipaxnankán ixliputlekgen nemá la ixtapalh fiscal nemá ixla litasi nak pumapakgsin xla talakgtsokgkintakgalhit usu pukinanin, lata xakxni ja'e ixtapalh makamastanít ixpuchiná usu watayá lata xla matlaninít ixlakata lata katsekg lat lixokgonit ixtalakgaxokgon ja'e lichipaxni. Xalitanut xtapálh ixtapalh usu el demérito nemá kgalhinít xalikgalhín likstu nemá xatatlanit usu xatalakgalhín nema lanit astán lata akxni maxkika ixtapalh limakgtakgalhni, watayá wa nemá natamakgxtakga chu nakxilhtakgantaxtintapakgsit pericial xawá talakkaxtlawat xataputsanat. Piwatayá wa' ja'e nakxilhkán akxni wa ama katuwá namá ixtapalh ni walikanit nak pumapakgsin rentísticas.|XDatatlawánxla acciones nemá lakgchán Lilakgatumlipulataman, por virtud xla xalimakgantuxtintapakgsin nemá wa' ja'e likatsin, natlawákán lilakkaxtlawatilhat xataputsán; kaj wa nak ixpulakni ja'e lilakkaxtlawatilhat xawa ixtapalgsin piwatayá pumakgatanksanín; nemá nalimastakán nak xalanka tatalhkankilhtamakú akgtúm papá; mapakgsinanín xalakpulhkananín natali'án la akgchipawalí, talakpulhkawalín tastawalikgón usu listat tiyat usu chuchut xanematá chu wakg nilakchankan, kana nikxni tlan tu tatlawanít piwatayá mapakgsinanín lata akxni kaliwankajá talakgxokgon ejecutoriada.